龍珠

龍珠係日本嘅一套漫畫，鳥山明作品。故事中，龍珠一共有七粒，散落喺地球唔同嘅角落。集齊七粒龍珠嘅人就可以呼喚神龍，請求佢為佢達成願望。內容講述主角喺深山長大嘅孫悟空遇上搵龍珠的嘅少女科學家莊子，一齊上路踏上搵龍珠嘅旅程。

故事特色 
故事中有唔少概念都係來自中國吳承恩嘅西遊記，例如︰
 西遊記同龍珠中嘅主角都係叫做孫悟空，兼且都有尾。
 西遊記中有筋斗雲、如意棒，龍珠中嘅孫悟空都有筋斗雲、如意棒。
 西遊記有牛魔王、火焰山同芭蕉扇，龍珠亦都有。
 西遊記有豬八戒，龍珠亦有叫做八戒嘅豬角色。

主要角色 
可 孫悟空
 故仔嘅主角，可以話角色中最強嘅一位，同比達係死敵亦係出生入死嘅朋友。
 撒亞人，原名「格古洛」，喺比達星出世，細個被送到地球，之後被孫悟飯爺爺收養並且改名「孫悟空」。不過比達等撒亞人仍然叫佢做「格古洛」。
 喺打布歐時可變超級撒亞人3，後來進化成超級撒亞人藍
 龍珠GT變超級撒亞人4。
 莊子
 身材好好嘅一個女人，係比達嘅老婆，經營膠囊公司。
 無限
 18號嘅老公，係悟空嘅好朋友，細個時可以同悟空過兩招。
 自從悟空變到超級撒亞人後兩個人嘅實力差距以幾何級數拉遠。
 烏龍 
 二打六一個，同龜仙人一齊住，性格咸濕。
 阿樂
 悟空、無閑等人嘅好朋友。實力可能比無閑重要低少少，戰鬥力44，又係二打六一個。
 佩兒
 阿樂嘅伴，同八戒係同學亦係死對頭。
 孫悟飯爺爺
 悟空被送到地球後收養悟空嘅人，悟空叫佢做「爺爺」，故仔開始前已經死咗。
 為咗紀念孫悟飯爺爺，悟空將大仔改名做孫悟飯。
 龜仙人
 悟空、無閑同阿樂嘅師父，早期教授悟空龜波氣功。
 愈老愈咸濕，得閒會睇咸書。
 戰鬥力139~180
 鶴仙人
 龜仙人嘅死對頭。
 戰鬥力120
 天津飯
 本來係鶴仙人徒弟，早期悟空嘅敵人，喺第22屆天下第一武術大會贏過悟空，之後就成為朋友。
 二打六中算係實力唔錯嘅一個，悟空嘅太陽拳都係喺佢度學返嚟。
 餃子
 天津飯嘅伴，原本係鶴仙人徒弟。
 天神
 拿美星人，原名加達，地球天神，最終同笛子魔童合體。
 地球嘅龍珠就係天神造出嚟，而GT版嘅終極龍珠係喺天神同笛子大魔王分體前造出嚟。
 戰鬥力400
 笛子大魔王
 由天神嘅惡念產生，理想係統治世界，最後俾悟空打低。
 戰鬥力330
 笛子魔童
 由大魔王臨死前所生嘅蛋孵出，後來同天神合體。
 本來係延續大魔王，喺第23屆天下第一武術大會輸畀悟空，後來較偏向正義嗰邊。之後重同孫氏一家好好朋友，重做埋孫悟飯師傅，算係龍珠角色中嘅長輩級人物。
 實力幾強，大概比第一級嘅超級撒亞人強啲。
 喺GT版中為咗消滅終極龍珠而犠犠牲性命，而且為咗協助悟空而自願落地獄。
 芝芝
 悟空嘅老婆，性格霸道，惡死。終日胡思亂想，成日係都迫悟飯讀書做功課，要悟飯成為一個學者。身材冇比達老婆咁正。
 比達
 撒亞人王子。個性高傲，目標係成為宇宙最強嘅戰士。由於曾經響地球俾悟空打敗，所以對佢有份執着。
 喺打布歐時可變超級撒亞人2，後來進化成超級撒亞人藍
 龍珠GT變超級撒亞人4。
 孫悟飯
 悟空大仔，一嬲就會爆發佢強大嘅力量。曾經同魔童修練，好鍾意魔童。但喺GT版變咗做一個二打六。
 喺打布歐時可變終極悟飯。
 孫悟天
 悟空細仔，同大佬悟飯嘅勤力相反，係大懶蛇一個。
 北界王
 悟空喺陰間嘅師父，傳授界王拳同元氣彈畀悟空。
 地位喺天神同閰王之上，界王神之下。
 鍾意講笑話，不過大多係爛gag。
 戰鬥力3,500
 菲利
 宇宙霸王，曾經令悟空等人非常頭痛。
 改造後，以為可以報仇，點知俾杜拉格斯一劍劈開兩邊。
 第一階段戰鬥力53萬，後來進化成黃金菲利
 古拉
 宇宙霸王菲利嘅阿哥，喺龍珠Z劇場版分別喺最強對最強做反角，後期死後又復活變成金屬古拉，並喺一百億能量戰士再做反角，最後俾超級撒亞人嘅悟空同比達消滅。
精英軍團
 傑紐
 菲利大王嘅精英軍團隊長，喺菲利篇實力好強，僅次於菲利大王，除此之外重有轉換人哋身體嘅絕招，最後搞到自己做咗隻青蛙。
 戰鬥力120,000
 捷斯
 菲利大王嘅精英軍團成員之一，好似好強，絕招要同畢特一齊出，叫做青紅光球，但一樣唔夠悟空打，最後俾比達殺死。
 戰鬥力48,500
 畢特
 菲利大王嘅精英軍團成員之一，自認速度最快，但唔及悟空，最後又俾悟空打低。
 戰鬥力49,000
 力高
 菲利大王嘅精英軍團成員之一，絕招係力高重鎚，打到比達悟飯無閑佢哋收晒皮，但最後俾悟空一鎚搞掂。
 戰鬥力50,000
 古杜
 菲利大王嘅精英軍團成員之一，實力係五位當中最弱，有時間停頓嘅超能力，最後俾比達殺死。
 戰鬥力16,000
 撒旦
 大話武術冠軍，佢嘅運氣好到無人能敵。
 喺龍珠二世後期，真真正正做咗一次救世主，連悟空都佩服佢，戰鬥力23。
 比迪麗
 撒旦個女，悟飯個初戀同老婆。
 婚前係一個俠女，婚後相夫教女。
 天迪
 接替天神做地球天神嘅娜美星人，冇戰鬥能力，但係識醫人。
 杜拉格斯
 比達個仔，算係撒亞人王族後裔，醒目仔一名。
 分現代版同未來版。現代版最初以BB仔身分出場，係GT版初期嘅第二男主角。
 而未來版杜拉格斯係「最後戰士」，曾經一招打低菲利同斯路。
 斯路
 基洛博士嘅最強人造人，要吸收17號同埋18號去變成完全體。完全體嘅佢實力更係一絕，但最後俾悟空悟飯兩仔爺合力打低。
 18號
 基洛博士嘅人造人，喺未來度殺咗好多人，包括比達同悟飯等龍珠戰士。
 曾經俾斯路吸收，但斯路俾悟飯打到嘔番佢出嚟。
 喺過去係一座冰山，最後俾無閑嘅愛融化，重相夫教女。
 16號
 基洛博士嘅人造人，實力勁過嗰時嘅17號同18號，不過係失敗之作，因為佢係愛和平主義者，一直只為殺孫悟空而存在。後來佢俾膠囊公司改造，最後俾斯路摧毀。不過佢激起悟飯嘅鬥志，殺咗斯路。
 17號
 基洛博士嘅人造人，同笛子魔童打成平手。
 俾斯路吸收咗，但之後因為神龍畀斯路殺嘅人復活而復活。
 喺GT版同地獄17號合體成超級17號。原本兩個都唔喺好勁，合咗體之後就超勁，打低晒啲龍珠戰士。之後喺18號幫拖之下，悟空一招龍拳就搞掂咗佢。
 19號
 基洛博士嘅人造人，最後俾比達搞掂。
 基洛博士
 龍珠系列入邊所有人造人嘅生父，亦係龍珠二世人造人篇，斯路篇同GT版超級17號篇嘅元兇。頭腦發達，但實力麻麻。
 佢將自己改造成人造人20號。但係唔夠班龍珠戰士打，於是番番去自己嘅研究所打開17號同18號，不過俾17號殺咗。
 拜高安
 悟空喺冥界時嘅武術大賽決賽對手，絕招叫做雷電神拳，曾經幫手收拾喺地獄橫行嘅菲利同埋斯路，但出咗十集八集之後就冇再出現。
 魔人布歐
 龍珠二世後期嘅大魔王，幾乎無人能敵。
 肥布歐，係吸收咗南界王神同大界王神之後變成嘅，係最善良嘅一個，同撒旦做咗老死。喺GT版嘅下場同孫悟飯一樣，變咗二打六，最後同歐布合體。
 瘦布歐，由於有兩個無所事事嘅人殺咗布歐隻狗仔同傷咗撒旦，所以肥布歐好嬲，嬲到噴出蒸氣，之後蒸氣變咗瘦布歐。
 惡布歐，係瘦布歐扯晒肥布歐嘅功力合體而成，以南界王神為本。
 其他布歐，分別有吸收咗超級撒亞人3悟天格斯嘅布歐、吸收咗魔童嘅布歐同吸收咗悟飯嘅布歐。最勁嘅係吸收咗悟飯之後嗰個。
 純正布歐，係最原始嘅布歐，冇晒吸收得嚟嘅力量，但最邪惡而又冇自制能力。
 悟天格斯
 孫悟天同杜拉格斯嘅融合，實力雖然強，但係性格就非常自大。
 比古洛
 孫悟空同比達用耳環嘅合體，無人能敵，係全宇宙最強嘅合體戰士。
 比古洛一直冇發揮過全部實力應戰，喺龍珠Hero中，曾經變身成為超級撒亞人3。
 格比達
 孫悟空同比達嘅融合
 以三種形態喺龍珠系列出過場3次。
 BoBo
 悟空個孫，撒旦個外孫，悟飯同比迪麗個女。大小姐一名，實力唔錯，GT版女主角。
 歐布
 悟空個徒弟，係魔人布歐嘅轉生。實力唔錯，喺GT版入邊嘅關鍵時刻出嚟幫拖，屬茄哩啡一名。
 小子
 GT版初期嘅魔王，係輻魯星人嘅復仇工具。曾經上過好多人身，包括比達等龍珠戰士。最後死喺悟空手上。
 邪惡龍
 由龍珠嘅負極能量過度膨脹而產生嘅產物，GT版最後亦係全龍珠系列最強嘅敵人。
 總共有七個，每一個都有唔同嘅能力同個性。一星龍最強，三星龍最卑鄙，四星龍最正直，七星龍最無用等。

龍珠動畫版官方網頁
 龍珠Z動畫版官方網頁
 龍珠GT官方網頁
 龍珠劇場版官方網頁
 龍珠改 官方網頁
 集英社龍珠官方網頁
 2008年電影動畫官方網頁
 香港七龍珠-Online
 香港龍珠-Online